wickkiey/tamil-wikipedia-chunked huggingface dataset:
# ஜம்மு காஷ்மீர் வரலாறு

## சீக்கியர் ஆட்சிக்காலம் (1820–1846)

நான்கு நூற்றாண்டுகளாக மொகலாயர், ஆப்கானியர் போன்ற முசுலீம்களின் கட்டுப்பாட்டில் இருந்த காஷ்மீர் பள்ளத்தாக்கை 1819 இல், ஆப்கானிஸ்தானின் துரானிப் பேரரசை முறியடித்து, பஞ்சாபின் ரஞ்சித் சிங் தலைமையில் சீக்கியர்களின் படை கைப்பற்றியது. ஆப்கானியர்களால் துன்பப்பட்டுக்கொண்டிருந்த, காஷ்மீரிகள் துவக்கத்தில் புதிய சீக்கிய ஆட்சியாளர்களை வரவேற்றனர். எனினும், சீக்கிய ஆளுநர்கள் கடினமாக வேலைவாங்குபவர்களாக மாறிவிட்டார், சீக்கிய ஆட்சியானது பொதுவாக ஒடுக்குமுறை ஆட்சியாக கருதப்பட்டது. சீக்கியப் பேரரசின் தலைநகரமாக லாகூர் இருந்து, காஷ்மீரை அவர்கள் தொலைவிலிருந்து கட்டுப்படுத்திவந்தனர். சீக்கியர்கள் பசுவதைக்கு தூக்கு தண்டனை உள்ளட்ட பல்வேறு முஸ்லீம்-எதிர்புச் சட்டங்களை இயற்றினர், ஸ்ரீநகரில் உள்ள ஜாமியா பள்ளிவாசலை மூடுவது, மற்றும் தொழுகைக்காக பாங்கு என்னும் அழைப்புக்குத் தடை விதித்தனர். கணிசமான அளவு முஸ்லீம் விவசாயிகள் படுமோசமான வறுமை நிலைக்குத் தள்ளப்பட்டனர், மேலும் சீக்கியர்கள் அளவுக்கதிகமான வரிகளை விதித்தனர். இக்காலகட்டத்தில் காஷ்மீர் ஐரோப்பியர்களின் பார்வையை ஈர்க்கத் தொடங்கியிருந்தது, அக்காலத்தின் சில கணக்குகளின்படி மிகுதியான வரிகளால், கிராமப்புறத்திலிருந்து மக்கள் சாரைசாரையாக வெளியேறினர். எனினும் 1832 ஆம் ஆண்டில் ஏற்பட்ட பஞ்சத்திற்குப் பிறகு, சீக்கியர்கள் நிலவரியை பெருமளவில் குறைத்தனர் மேலும் விவசாயிகளுக்கு வட்டியில்லா கடன் வழங்க முன்வந்தனர்; சீக்கியப் பேரரசில் காஷ்மீர் பகுதி இரண்டாவது பெரிய வருமானம் ஈட்டும் பகுதியாக ஆனது. இக்காலத்தில் காஷ்மிரி சால்வைகள் உலகளாவில் அறியப்பட்டதாக ஆனது, குறிப்பாக மேலை நாடுகளில் வாங்குவோர் பலரை ஈர்த்தது.  
முன்னதாக, 1780 ஆம் ஆண்டு, ஜம்முவின் அரசர் ரஞ்சித் தியோ இறந்த பிறகு, காஷ்மீர் பள்ளத்தாக்கு தெற்கே உள்ள ஜம்மு ராச்சியமானது சீக்கியர்களால் கைப்பற்றப்பட்டது, அதன்பின்னர் 1846 ஆம் ஆண்டு வரை, ஜம்மு சிக்கிய ஆதிக்கத்தில் இருந்து வந்தது. (Volume 15)|pp=94–95}} ஜம்மு மன்னர் ரஞ்சித் தியோவின் பெயரனான குலாப் சிங் சீக்கியப் பேரரசர் ராஜா ரஞ்சித் சிங் படையில் படைத்தலைவராக சேர்ந்து, முல்தான் மற்றும் ரியாசிப் போர்களில் ரஞ்சித் சிங்கின் முன்னரங்கப் படைத்தலைவராக செயல்பட்டார். இவரை ஜம்முவின் சீக்கியப் பேரரசின் ஆளுனராக குலாப் சிங் 1820 இல் நியமிக்கப்பட்டார்.  
அவரது அதிகாரி, ஜோராவார் சிங் உதவியுடன், குலாப் சிங் விரைவில் ஜம்முவின் கிழக்குப் பகுதியில் இருந்த சீக்கியர்களின் வடகிழக்கு லடாக் பால்தி்ஸ்தானையும் ஆகிய நில்பரப்புகளை நிலங்களை கைப்பற்றப்பற்றினார்.
# ஜம்மு காஷ்மீர் வரலாறு

## ஜம்மு காஷ்மீர் இராச்சியம் (டோக்ரா வம்சம், 1846-1952)

1845 ஆம் ஆண்டில் முதலாம் ஆங்கிலேய-சீக்கியர் போர் வெடித்தது, போரின் முடிவில் சீக்கியர்கள் காஷ்மீர் பகுதியை ஆங்கிலேயர்களிடம் இழந்தனர். 84,471 சதுர கிலோ மீட்டர் பரப்பளவு கொண்ட லடாக் உள்ளிட்ட காஷ்மீர் பகுதியை, ஆங்கிலேயர்கள், 16 மார்ச் 1846-இல் ஜம்மு மன்னர் குலாப் சிங்கிடம் ரூபாய் 27 இலட்சத்திற்கு விலைக்கு விற்று விட்டனர். எனவே 16 மார்ச் 1846 முதல் குலாப் சிங் சம்மு காஷ்மீர் இராச்சியத்தின் மன்னரானார். 1857-இல் குலாப் சிங்கின் மறைவுக்கு பின், அவரது மகன் ரண்பீர் சிங், ஜம்மு காஷ்மீரின் மன்னரானார்.  
ஜம்மு காஷ்மீர் இராச்சியமானது முற்றிலும் வேறான புவியியல் பகுதிகளையும், பல சமய மக்களையும் இணைத்ததாக இருந்தது, இதன் கிழக்குப் பகுதியான, கார்கில் உள்ளிட்ட லடாக்கில் உள்ள சியா இசுலாமியர்களும், பௌத்த மக்களும் இருந்தனர். இங்குள்ள பௌத்த சமயத்தினரின் பண்பாடு, திபெத்தியப் பன்பாடாக இருந்தது, தெற்கில் உள்ள ஜம்முவில் இந்துக்கள், முஸ்லிம்கள், சீக்கியர்களின் கலவையான மக்கள்தொகையைக் கொண்ட பகுதியாக இருந்தது; மக்கள் செறிந்துவாழும் நடுவில் அமைந்த காஷ்மீர் பள்ளத்தாக்கில் உள்ள மக்கள் தொகையில் மிகப்பெருமளவிலானவர்கள் சுன்னி முஸ்லீம்களாக இருந்தனர், எனினும், அங்கு ஓரளவுக்கு சிறிய எண்ணிக்கையில் ஆனால் செல்வாக்கு மிக்கதாக சிறுபான்மை இந்து சமய காஷ்மீர பண்டிதர்கள் இருந்தனர், வடக்கில் உள்ள வடக்கு நிலங்கள் பகுதியில் உள்ள பல்திஸ்தானில் லடாக் தொடர்பான மக்களைக் கொண்டிருந்தன, மேலும் கில்ஜித் பகுதியில், பெரும்பாலும் ஷியா குழுக்கள் பரவி இருந்தது; மேலும் மேற்குப் பகுதி வரை, பூஞ்ச்ச்சில் முஸ்லீம் மக்கள் இருந்தனர், ஆனால் காஷ்மீர் பள்ளத்தாக்கை விட பல்வேறு இன மக்கள் கலவையாக வழ்ந்தனர்.
# ஜம்மு காஷ்மீர் வரலாறு

## 1947-2019

ரன்பீர் சிங்கின் பேரன் ஹரி சிங் 1925 ஆம் ஆண்டு அரியணை ஏறினார். 1947இல் இந்தியப் பிரிவினைக்குப் பின்னர், தனது ஜம்மு காஷ்மீர் இராச்சியமானது, ஆங்கிலேயரின் மேலாண்மையில் இருந்து விடுபட்டது. இந்நிலையில் மன்னரின் அடக்குமுறை வரிவிதிப்புக்கு எதிராக பூஞ்ச் பகுதியில் கலகம் தொடங்கியது, ஆகத்து மாதத்தில், பாக்கித்தானோடு காஷ்மீரை இணைக்கவேண்டுமென்று நடந்த ஆர்பாட்டக்காரர்கள் மீது மகாராஜாவின் படைகள், சுட்டன, பல கிராமங்களை முழுமையாக எரித்தனர், பல அப்பாவி மக்களும் படுகொலை செய்யப்பட்டனர். அக்டோபர் 24 அன்று பூஞ்ச் போராளிகள் "ஆசாத்" காஷ்மீர் என்ற சுயாதீனமான அரசாங்கத்தை அறிவித்தனர். புவியியல் நெருக்கம் போன்றவற்றை கருதாது, மக்கள் விருப்பத்தை கணக்கில் கொண்டு, மன்னராட்சி இராச்சியங்கள் இந்தியா அல்லது பாக்கிஸ்தான் ஒன்றியங்களில் தங்கள் பகுதிகளை இணைக்க ஊக்குவிக்கப்பட்டனர். 1947 இல், காசுமீர் அரசின் மக்கள்தொகையில் சுமார் "77% முஸ்லீம் மற்றும் 20% இந்து சமயத்தவர்" என்ற எண்ணிக்கையில் இருந்தனர். மகாராஜா அவசர அவசரமாக, இரண்டு நாடுகளுக்கு இடையே வர்த்தகம், பயணம் போன்ற சேவைகளை உறுதி செய்யும்விதமாக பாக்கிஸ்தானுடன் ஒரு ஒப்பந்தத்தில் கையெழுத்திட்டார். இந்தியாவுடனான இத்தகைய ஒப்பந்தம் நிலுவையில் வைக்கப்பட்டது. 1947 அக்டோபரில் ஜம்முவில் பெரும் கலவரங்கள் துவங்கின, பூஞ்ச் போராளிகள் பாக்கிஸ்தானின் வட-மேற்கு எல்லைப் புற மாகாணத்தைச் சேர்ந்த பஷ்டூன்களை கலகத்துக்கு அமர்த்தினார், இவர்கள் காஷ்மீர்மீது படையெடுத்தனர், இவர்கள் பூஞ்ச் போராளிகளுடன் இணைந்து, படையெடுப்பின்போது சக பூஞ்ச் மற்றும் ஜம்மு முஸ்லிம்களுக்கு எதிராகவே அட்டூழியங்களில் ஈடுபட்டனர். இப்பழங்குடிகள் வழியெங்கும் கொலைகள், சூறையாடல் ஆகியவற்றைச் செய்தபடி வந்தனர். இந்த கொரில்லா இயக்கமும் அதன் நோக்கமும் ஹரி சிங்கை பேரளவு அச்சுறுத்துவதாக இருந்தது. இதனால் மகாராஜா உதவிவேண்டி இந்திய அரசுக்கு வேண்டுகோள் விடுத்தார், அப்போதைய இந்திய கவர்னர் ஜெனரலான லார்டு மவுண்ட்பேட்டன் பிரபு காஷ்மீரை இந்தியாவுடன் இணைப்பது என்ற நிபந்தனையின் அடிப்படையில் ஒப்புக் கொண்டார். மகாராஜா ஒப்பந்தத்தில் கையெழுத்திட்டபின், இந்திய வீரர்கள் காஷ்மீருக்குள் நுழைந்து பாக்கிஸ்தான் ஆதரவு கொரில்லா போராளிகளை ஒடுக்கினர். காஷ்மீரை இந்தியாவுடன் இணைப்பது தொடர்பான ஜம்மு காஷ்மீர் இணைப்பு ஒப்பந்த்த்தில் இது ஒரு இடைக்கால ஏற்பாடு என்றும், மக்களின் விருப்பமே இறுதியானது என்றும் கூறப்பட்டது. காஷ்மீர் தலைவர் சேக் அப்துல்லாவை காஷ்மீரின் நிர்வாகத் தலைவராக மகாராஜா நியமித்தார். இதற்கிடையில் இந்தியா இவ்விவகாரத்தை ஐக்கிய நாடுகள் அவைக்கு கொண்டு சென்றது. ஐநா தீர்மானத்தில், பாக்கிஸ்தான் தாம் கைப்பற்றிய பகுதிகளை விட்டு வெளியேறவும், இந்தியா, மக்கள் எந்த நாட்டுடன் வாழ விரும்புகிறார்கள் என்பதை அறியும் வகையில் ஐநாவின் கண்காணிப்பில் பொது வாக்கெடுப்பு நடத்தவும் வழி கூறப்பட்டது. பாக்கிஸ்தான் தான் கைப்பற்றிய பகுதிகளை விட்டு வெளியேற மறுத்து விடவே, இந்தியாவும் ஐநாவின் கண்காணிப்பில் பொது வாக்கெடுப்பு நடத்த விழையவில்லை.
# ஜம்மு காஷ்மீர் வரலாறு

## 2019க்கு பிறகு

ஜம்மு காஷ்மீர் மாநிலத்தை மறுசீரமைக்க வகை செய்யும் சட்ட முன்வடிவத்தை, இந்திய அரசின் உள்துறை அமைச்சர் அமித் ஷா 5 ஆகத்து, 2019 (திங்கட்கிழமை) அன்று மாநிலங்களவையில் அறிமுகம் செய்து வைத்தார்.  
சட்ட முன்வடிவம் ஜம்மு காஷ்மீர் மாநிலத்திற்கு சிறப்புத் தகுதிகளை வழங்கும் இந்திய அரசியல் அமைப்புச் சட்டப் பிரிவு, 370 மற்றும் இந்திய அரசியல் அமைப்புச் சட்டம், பிரிவு 35-எ நீக்கம் செய்யவும், ஜம்மு காஷ்மீர் மாநிலத்தை இரண்டாகப் பிரித்து, சட்டமன்றம் கொண்ட ஜம்மு காஷ்மீர் ஒன்றியப் பகுதியாகவும் மற்றும் லடாக் லடாக் ஒன்றியப் பகுதியாகவும் பிரிக்க வகை செய்கிறது. நாடாளுமன்றத்தின் இரு அவைகளிலும் ஜம்மு காஷ்மீர் மறுசீரமைப்புச் சட்டம் 2019 நிறைவேற்றப்பட்டது. துணை-நிலை ஆளுநரின் கீழ் ஜம்மு காஷ்மீர் (ஒன்றியப் பகுதி) நிறுவப்பட்டது.
2022ல் ஜம்மு காஷ்மீர் தொகுதிகள் மறுவரையறை அறிக்கையின் படி, ஜம்மு காஷ்மீரின் 114 தொகுதிகள் உருவாக்கப்பட்டது. அதில் 24 தொகுதிகள் பாகிஸ்தான் ஆக்கிரமிப்பில் உள்ள ஆசாத் காஷ்மீர் மற்றும் கில்ஜித்-பல்டிஸ்தான் பகுதிகளுக்கு ஒதுக்கப்பட்டது. 2024 சம்மு காசுமீர் சட்டப் பேரவைத் தேர்தல் நடைபெறும்.
# ஜம்மு காஷ்மீர் வரலாறு

## இதனையும் காண்க

- ஜம்மு காஷ்மீர் இராச்சியம்
- ஜம்மு காஷ்மீர் இணைப்பு ஒப்பந்தம்
- காஷ்மீர் பிணக்கு
- காஷ்மீரி இந்துக்கள் வெளியேற்றம்
- காஷ்மீர பண்டிதர்கள்
- சம்மு காசுமீர் மறுசீரமைப்புச் சட்டம், 2019
- ஜம்மு காஷ்மீர் தொகுதிகள் மறுவரையறை அறிக்கை
- 2024 சம்மு காசுமீர் சட்டப் பேரவைத் தேர்தல்
# தெல்லா அம்சா (நெல்)

**தெல்லா அம்சா** (*Tella Hamsa *) எனப்படும் இது; 1975 ஆம் ஆண்டு அறிமுகப்படுத்தப்பட்ட, குறுகியகால நெல் வகையாகும். 110 - 115 நாட்களில் அறுவடைக்கு வரக்கூடிய இந்த நெல் இரகம், எச் ஆர் - 12 (*HR-12*) எனும் நெல் இரகத்தையும், டி என் 1 (*T(N)1*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். நீர்ப்பாசன வசதியுடன் கூடிய பகுதிகளில் நன்கு வளரத் தக்க இந்த நெற்பயிர், குளிர்ச்சியான காலநிலையை தாங்கும் திறனுடையது. ஒரு எக்டேருக்கு சுமார் 4000 - 5000 கிலோ (*40-45 Q/ha*) மகசூல் தரவல்ல இவ்வகை நெற்பயிர், ஆந்திரப் பிரதேசத்தில் அதிகளவில் பயிரிடப்படுகின்றது.
# அலாய்ஸ் அல்சீமர்

**அலாய்ஸ் அல்சீமர்** (14 சூன் 1864–19 திசம்பர் 1915) என்பவர் செருமானிய உளவியல் நிபுணர் மற்றும் நரம்பியல் நோய் மருத்துவர் ஆவார். மறதி நோய் ஏற்படுவதன் மூல காரணங்களை ஆய்ந்து அதனைக் குணப்படுத்தும் வழிவகைகளைக் கண்டறிந்தவர். எனவே அந்த மறதி நோய்க்கு அவரது பெயரையே வைத்து 'அல்சிமர்ஸ் நோய்' எனப் பெயரிட்டு அழைக்கலாயினர்.
# அலாய்ஸ் அல்சீமர்

## வரலாறு

செருமனியில் மார்க்கப்பிரிட் என்ற ஊரில் பிறந்த அலாய்ஸ் அல்சீமர் இளம் பருவத்திலேயே அறிவியல் நாட்டம் கொண்டார். மருத்துவக் கல்வியிலும் இவருக்கு ஈடுபாடு ஏற்பட்டது.  
1887 ஆம் ஆண்டில் மருத்துவப் பட்டம் பெற்ற பிறகு 1888 இல் பிராங்க்பர்ட் மருத்துவமனைகளில் பணி செய்தார். அவ்வமயம்1901 ஆம் ஆண்டில் ஆகஸ்டு டிடர் என்னும் ஒரு பெண் மணியைச் சந்தித்தார் அந்தப் பெண்மணி குறுகிய கால மறதியினால் துன்புற்றத்தைக் கண்ட அலாய்ஸ் அல்சீமர் அந் நோய் குறித்து ஆராயத் தொடங்கினார். ஆகஸ்டு டிடர் இறந்ததால் அவருடைய உடலிலிருந்து மூளையைப் பிரித்தெடுத்து
ஆராய்ந்தார். அதன் விளைவாகக் கிடைத்த உண்மைகளை 1906 இல் ஒரு சொற்பொழிவில் தெரியப்படுத்தினார்.  
எமில் கிரேப்ளின் என்னும் செருமானிய உளவியல் நிபுணருடன் நட்புக் கொண்டதால்  இருவரும் இணைந்து ஆய்வுப் பணியில் ஈடுபட்டார்கள். 1910 ஆம் ஆண்டில் எமில் கிரேபிளின்தம் நண்பர் அலோயிஸ் அல்சீமரின் கண்டுபிடிப்பை ஒரு புத்தகத்தில் பதிவு செய்து உலகுக்கு அறிவித்தார்  
அலாய்ஸ் அல்சிமர் மறதி நோய் மட்டுமல்லாது மூளையில் ஏற்படும் கட்டி, காக்காய்வலிப்பு போன்ற நரம்பு தொடர்பான நோய்கள் பற்றிய ஆய்வுகளையும் செய்தார்.
# மன்னை இராசகோபாலசுவாமி அரசினர் கலைக் கல்லூரி

**மன்னை இராசகோபாலசுவாமி அரசினர் கலைக் கல்லூரி** இந்தியாவின் தமிழ்நாட்டில் திருவாரூர் மாவட்டத்தில் செயல்பட்டுவரும் தமிழக அரசின் கலைக் கல்லூரியாகும். இக்கல்லூரி 1971ஆம் ஆண்டில் தொடங்கப்பட்டது. பாரதிதாசன் பல்கலைக்கழகத்தின் உறுப்புக் கல்லூரியாக செயல்பட்டு வருகிறது.
# மன்னை இராசகோபாலசுவாமி அரசினர் கலைக் கல்லூரி

## வரலாறு

1971 ஆவது ஆண்டில் மன்னார்குடி ராசகோபால சுவாமி கோயில் நிலத்தைப் பெற்று இக்கல்லூரி தொடங்கப்பட்டது.
# மன்னை இராசகோபாலசுவாமி அரசினர் கலைக் கல்லூரி

## அமைவிடம்

திருவாரூர் மாவட்டத்தில் மன்னார்குடியில் இக்கல்லூரி அமைந்துள்ளது.
# பச்லுர் ரகுமான் கான்

**பச்லுர் ரகுமான் கான்** (வங்காளம்: ফজলুর রহমান খান, Fozlur Rôhman Khan) (3 ஏப்ரல் 1929 – 27 மார்ச்சு 1982) என்பவர் வங்கதேச அமெரிக்கர். இவர் கட்டமைப்புப் பொறியாளரும் வடிவமைப்பாளரும் ஆவார். வானளாவிகளின் கட்டுமான அமைப்பை துவக்கியவர். அதனால் வானளாவிகளின் குழாய் வடிவமைப்பின் தந்தை என கருதப்படுகிறார். இவர் கணினி உதவு வடிவமைப்பின் (computer-aided design (CAD)) முன்னோடி மட்டுமல்லாது 1973 முதல் 1998 வரை உலகின் உயரமான வானளாவியாக இருந்த சியர்சு கோபுரத்துக்கும் 100 மாடி வானளாவியான இச்சான் ஆன்காக் மைய கட்டடத்துக்கும் வடிவமைப்பாளாராக கட்டமைப்புப் பொறியாளராக இருந்தார்.  
மற்றவர்களைவிட கானே இருபதாம் நூற்றாண்டின் பிற்பகுதியில் வானளாவிகள் கட்டுவது மீண்டெழ காரணமாக இருந்தார் . கட்டமைப்பு பொறியியலில் இவர் புகுத்திய புதிய முறை காரணமாக இவர் கட்டமைப்புப் பொறியியலின் ஐன்சுடீன் என்றும் இருபதாம் நூற்றாண்டின் சிறந்த கட்டமைப்புப் பொறியாளர் என்றும் அழைக்கப்படுகிறார். இவரின் முறையே நவீன வானளாவிகளின் கட்டமைப்பில் இன்றும் அடிப்படையாக உள்ளது. இவரை சிறப்பிக்கும் விதமாக வானளாவி கட்டட அமைப்பு பச்லுர் ரகுமான் கான் வாழ்நாள் சாதனை விருதை அறிவித்துள்ளது.  
வானளாவிகளுக்காக நன்கு அறியப்பட்டிருந்தாலும் சௌதி அரேபியாவில் உள்ள அரசர் அப்துலாச் பன்னாட்டு வானூர்தி நிலையம், மெக்மேத்-பியர்சே சூரிய தொலைநோக்கி உட்பட பல கட்டடங்களுக்கு வடிவமைப்பாளராக இருந்துள்ளார்.
# பச்லுர் ரகுமான் கான்

## பிறப்பு

பச்லுர் ரகுமான் கான் 3 ஏப்பிரல் 1929இல் பிரித்தானிய இந்தியாவில் டாக்கா நகரில் பிறந்தார் . டாக்காவுக்கு அருகிலுள்ள பரித்பூர் மாவட்டத்திலுள்ள பன்டரிகண்டீ என்ற சிற்றூரில் வளர்ந்தார். இவரின் தந்தை அப்துல் உயர் நிலைப்பள்ளியின் கணக்கு ஆசிரியர், மேலும் பாடபுத்தக ஆசிரியரும் ஆவார். பின்னாளில் வங்காள மாகாணத்தின் பொது செய்தி துறையின் இயக்குநராக பொருப்பு வகித்தார்.. "செவ்வக வடிவ முன்னழுத்தப்பட்ட பைஞ்சுமை உத்திரத்தின் மீதான பல்வேறு வகை வடிவமைப்புகளின் தொடர்பை பகுத்துணரும் அவதானிப்பு" என்ற முனைவர் பட்ட ஆய்வேட்டை மேற்கொண்டார்.
# அருள்மிகு சுப்பிரமணியசுவாமி அரசினர் கலைக் கல்லூரி

**அருள்மிகு சுப்பிரமணியசுவாமி அரசினர் கலைக் கல்லூரி** இந்திய மாநிலம் தமிழ்நாட்டில் திருவள்ளூர் மாவட்டத்தின் திருத்தணியில் செயல்பட்டுவரும் தமிழக அரசின் கலைக் கல்லூரியாகும். இக்கல்லூரி 1970ஆம் ஆண்டில் தொடங்கப்பட்டது. சென்னை பல்கலைக்கழகத்தின் உறுப்புக் கல்லூரியாக செயல்பட்டு வருகிறது.
# அருள்மிகு சுப்பிரமணியசுவாமி அரசினர் கலைக் கல்லூரி

## அமைவிடம்

திருவள்ளூர் மாவட்டத்தில், திருத்தணி - சென்னை சாலையில் இக்கல்லூரி அமைந்துள்ளது.
# சியாம் சண்டை மீன்

**சியாம் சண்டை மீன்** (*Siamese fighting fish*) கௌராமி (Gourami) என்ற குடும்பத்தைச் சார்ந்த மீன் இனம் ஆகும். இவை வீடுகளில் வளர்க்கப்படும் மீனாக இருந்தாலும் தனித் தொட்டிகளிலேயே வளர்க்கப்படுகிறது. ஏனெனில் இவற்றில் ஆண் மீன் போர் குணம் கொண்டவையாக உள்ளது. ஒரே தொட்டியில் இரண்டு ஆண் *சியாம் சண்டை மீன்களை* வளர்த்தாலும் இரண்டும் சண்டையிட்டு ஏதாவது ஒன்று மரணம் அடைந்துவிடும் நிலை உள்ளது. சிறியதாக இருக்கும்போதே பெண் ஆண் இரண்டையும் ஒரே தொட்டியில் வளர்க்கவேண்டும். இனப்பெருக்க காலம் தவிர்த்து மற்ற நேரங்களில் பெண் மீனை இவற்றுடன் ஒரே தொட்டியில் வளர்க்கக்கூடாது.  
இவற்றில் ஆண் மீன்கள் அசையும் துடுப்புகளைக் கொண்டு உள்ளது. இவற்றின் பூர்வீகம் மேக்கொங் ஆற்றுப் படுகை, லாவோஸ், கம்போடியா, வியட்நாம், மற்றும் தாய்லாந்து போன்ற பகுதிகள் ஆகும். இவை நிலையான சிற்றோடைகள் கால்வாய்கள், வயல்வெளிகள் போன்றவற்றிலும் காண முடிகிறது. இவ்வகை மீன்களைப் பன்னாட்டு இயற்கைப் பாதுகாப்புச் சங்கம் செம்பட்டியலில் அழிவாய்ப்பு வகையாகச் சேர்த்துள்ளது.
# கௌராமி

**கௌராமி மீன்** (*Gourami*) இவை நன்னீர் மீன்களில் பேர்சிஃபார்மீசு என்ற வகையைச் சார்ந்த மீன் இனம் ஆகும். இவற்றின் பூர்வீகம் ஆசியாப் பகுதி நாடுகளான இந்தியா, பாக்கித்தான், மற்றும் மலாய் தீவுக்கூட்டம் துவங்கி வட-கிழக்கில் அமைந்துள்ள கொரியா வரைப் பரவியுள்ளது.  
*கௌராமி* என்ற இந்த பெயர் சாவகம் மொழியிலிருந்து எடுக்கப்பட்டதாகும். தாவர உண்ணி மீன் வகையான இவை பெரிய வகை மீன்களுடன் வளர்க்கப்படுகின்றன. இவற்றில் இராட்சத கௌராமி, தடிப்பு உதடுடைய கௌராமி, குள்ளக் கௌராமி, முத்தமிடும் கௌராமி, [[முத்துக் கௌராமி, சொர்க்க மீன் எனப் பல வகைகள் உள்ளன. இதன் மேல் துடுப்பு நீட்டிக்கப்பட்டவையாக உள்ளது. இவற்றில் காணப்படும் மீன்களின் குஞ்சுகள் எப்போதும் பெற்றோரின் கவனிப்பிலேயே இருப்பதைக் காணமுடிகிறது. இவை சியாம் சண்டை மீன் போன்று குமிழி கூடு கட்டுகின்றன. இவை 15 பேரினத்துடன் 4 கிளை இனமாகப் பிரிக்கப்பட்டு 133 இனங்கள் பிரித்தறியப்பட்டு வகைப்படுத்தப்பட்டுள்ளது.
# ஓ ஆர் எஸ் - 11 (நெல்)

**ஓ ஆர் எஸ் - 11** *ORS - 11)* எனப்படும் இது; 1975 ஆம் ஆண்டு அறிமுகப்படுத்தப்பட்ட, மத்தியகால நெல் வகையாகும். 130 - 135 நாட்களில் அறுவடைக்கு வரக்கூடிய இந்த நெல் இரகம், **டி - 141** *(T - 141)* எனும் நெல் இரகத்தையும், **ஐ ஆர் - 8 - 246** (*IR-8-246*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். மானாவாரி மற்றும் கடலோர உவர்ப்பு நிலப் பகுதிகளில் நன்கு வளரத் தக்க இந்த நெற்பயிர், 80 சென்டிமீட்டர் (80 cm) குள்ளப் பயிராகும். நீண்ட மற்றும் தடித்த தானியத்தை கொண்டுள்ள இவ்வகை நெற்பயிர், ஒரிசா மாநில கடலோரப் பிராந்தியங்களில் பெரும்பான்மையாக பயிரிடப்படுகின்றது.
# ஓ ஆர் எஸ் - 11 (நெல்)

## குறிப்பு

ஓ ஆர் எஸ் - 11 (*ORS-11*) இந்தியாவின் ஒரிசா மாநிலத்தின் நெல் வகையாகும்.
# ஓ ஆர் 10 - 193 - 2 - 13 (ராஜேஸ்வரி) (நெல்)

**ஓ ஆர் 10 - 193 - 2 - 13 (ராஜேஸ்வரி)** (*OR10-193-2-13 (Rajeswari*) எனப்படும் இது; 1975 ஆம் ஆண்டு அறிமுகப்படுத்தப்பட்ட, மத்தியகால நெல் வகையாகும். 130 - 135 நாட்களில் அறுவடைக்கு வரக்கூடிய இந்த நெல் இரகம், **டி - 90** (*T-90*) எனும் நெல் இரகத்தையும், ** ஐ ஆர் - 8** (*IR-8*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். கடலோர உவர்ப்பு நிலப் பகுதிகளில் நன்கு வளரத் தக்க இந்த நெற்பயிர், 80 சென்டிமீட்டர் (80 cm) குள்ளப் பயிராகும். குட்டையான, மற்றும் தடித்த தானியத்தை கொண்டுள்ள இவ்வகை நெற்பயிர், ஒரிசா மாநில கடலோரப் பிராந்தியங்களில் பெரும்பான்மையாக பயிரிடப்படுகின்றது.
# ஓ ஆர் 10 - 193 - 2 - 13 (ராஜேஸ்வரி) (நெல்)

## குறிப்பு

- ஓ ஆர் 10 - 193 - 2 - 13 (ராஜேஸ்வரி) (*OR10-193-2-13 (Rajeswari*) இந்தியாவின் ஒரிசா மாநிலத்தின் நெல் வகையாகும்.
# சென் பீட்டர்ஸ்பேர்க் விரைவுப் போக்குவரத்து குண்டு வெடிப்பு 2017

## தாக்குதல்

2017, ஏப்ரல் 3 அன்று கிட்டத்தட்ட ஒரு கிலோகிராம் எடையுடைய வெடிபொருளானது, விரைவுப் போக்குவரத்து தொடர்வண்டி *சென்னாயா ப்லோஷ்ஜாட்* (Sennaya Ploshchad) மற்றும் *டெக்னாலஜிஸ்கி இன்ஸ்டிடியூட்* (Tekhnologichesky Institut ) ஆகிய நிலையங்களுக்கு இடையே சென்று கொண்டிருக்கும்போது வெடித்தது. அவசரகால நிகழ்வுகளின் அமைச்சு, குண்டானது மூன்றாவது பெட்டியில் வைக்கப்பட்டிருந்தது எனத் தெரிவித்துள்ளது. நேரில் பார்த்தவர்கள் குண்டானது வாசலின் அருகே வெடித்தது எனவும் வெடித்தவுடன் நடைமேடையெங்கும் புகையால் நிரம்பியது எனவும் தெரிவித்தனர். சமூக வலைத்தளங்களில் பதிவேற்றப்பட்ட காணொளிகள் பாதிக்கப்பட்டவர்களையும், உலோகக் கதவு வளைந்திருந்ததையும் காட்டியது. இக்குண்டுவெடிப்பைத் தொடர்ந்து *சென் பீட்டர்ஸ்பேர்க்* நகரின் அனைத்து விரைவுப் போக்குவரத்து தொடர்வண்டி நிலையங்களும் மூடப்பட்டன
| 1
|-
| 1
|-
|அடையாளம் தெரியாதோர்
|9
|-
|-
| scope="row" |**மொத்தம்**
| 14
|}
# சென் பீட்டர்ஸ்பேர்க் விரைவுப் போக்குவரத்து குண்டு வெடிப்பு 2017

## எதிர்வினைகள்

தாக்குதல் நடந்தபோது அந்கரத்திலிருந்த உருசியப் பிரதமர் விளஜீமிர் விளஜீமிரவிச் பூட்டின் இத்தாக்குதல் தொடர்பான விரிவான விசாரணை மேற்கொள்ளப்படும் என உறுதியளித்தார். மேலும் தாக்குதல் நடைபெற்ற இடத்திற்குச் சென்று பாதிக்கப்படவர்களுக்காக மலர் வைத்து அஞ்சலி செலுத்தினார்.
# சென் பீட்டர்ஸ்பேர்க் விரைவுப் போக்குவரத்து குண்டு வெடிப்பு 2017

## தாக்குதலாளி

தாக்குதலாளி எனச் சந்தேகிக்கப்படும் நபர் கிர்கிசுத்தான் நாட்டைச் சேர்ந்த ரஷ்யக் குடியுரிமை பெற்ற 22 வயதுடைய *அக்பர்ஷான் ஜாலியோய்* (Akbarzhan Jaliov) ஆவார். 'அக்பர்ஷான் ஜாலியோய்* 1995 ஆம் ஆண்டு *கிர்கிசுத்தான்* நாட்டின் *ஓஷ்'' (Osh) நகரில் பிறந்தவர் டென்மார்க், பிரன்ஸ், இந்தியா, இந்தோனேசியா, ஈரான், மலேசியா, போர்த்துக்கல், உக்ரைன், ஐக்கிய ராஜ்ஜியம், அமெரிக்கா மற்றும் ஐரோப்பிய யூனியன் போன்றவை தங்களது வருத்தத்தைப் பதிவு செய்த நாடுகளுள் சில.
# வைர சூத்திரம்

**வைர சூத்திரம்** அல்லது **வஜ்ர சூத்திரம்** (*Diamond Sūtra*; சமசுகிருதம்:***Vajracchedikā Prajñāpāramitā Sūtra***) என்பது மகாயான (பௌத்தம்) சூத்திரம் ஆகும். இந்த டயமண்ட் சூத்ராவானது, கிழக்கு ஆசியாவில் மிக செல்வாக்கு உள்ள மகாயான சூத்திரங்களில் ஒன்றாகும். ஜென் புத்தசமயத்தில் உள்ள பக்தி மற்றும் ஆய்வு ஆகியவற்றுக்கு ஒரு முக்கிய பொருளாக உள்ளது. இப்பொழுதும் அழியாமல் உள்ள ஆரம்பகால அச்சுப் புத்தகம் இது ஆகும்.  
இந்தப் புத்தகத்தைப் பதிப்பிக்க நிதியுதவி செய்தவர் வாங் சியே. அவருடைய பெற்றோரின் நினைவாக இலவசமாக விநியோகிப்பதற்காக இந்த நூலை அவர் அச்சிட்டுள்ளார். சீனாவின் கான்சு மாகாணத்தின் டன்ஹுவாங் குகையில் டைமண்ட் சூத்ரா அச்சுப் புத்தகம் 1899-ல் கண்டெடுக்கப்பட்டது.  
டயமண்ட் சூத்ராவின் சீன பதிப்பு ஒன்றின் நகலானது, ஆரேல் ஸ்டீன் என்பவரால் 20 ஆம் நூற்றாண்டின் தொடக்கத்தில் மஹாயனவிம்சிகா கையெழுத்துப் பிரதிகளில் கண்டெடுக்கப்பட்டது, இது கி.பி. 868 மே. 11 தேதியில் அச்சிடப்பட்டது.. இது கூட்டன்பர்க்கின் விவிலியம் அச்சிடப்படுவதற்குக் கிட்டத்தட்ட 586 ஆண்டுகளுக்கு முன்பு நடந்திருக்கிறது. இந்த நூலின் ஒரு பிரதி பிரித்தானிய நூலகத்தில் பாதுகாக்கப்படுகிறது. டைமண்ட் சூத்ரா நூலின் முகப்பில் அச்சிடப்பட்ட ஓவியம்தான், உலகிலேயே அச்சிடப்பட்ட முதல் ஓவியம் அட்டைப்படமும் என்பது குறிப்பிடத்தக்கது. இந்த நூல் குறித்து பிரித்தானிய நூலகம், *The earliest complete survival of a dated printed book.* (*உலகின் பழமையான முழுமைபெற்ற, தேதி இடப்பட்ட அச்சு நூல்*) என்று குறிப்பிடுகிறது."
# திருலோக சீதாராம்

**திருலோக சீதாராம்** என்ற **திருவையாறு லோகநாதய்யர் சீதாராமன்** (1 ஏப்ரல் 1917 – 23 ஆகத்து 1973) மேடைப்பேச்சாளர், சிவாஜி இதழின் ஆசிரியர், மொழிபெயர்ப்பாளர், கவிஞர், இலக்கியக் கட்டுரையாளர் என பன்முக ஆளுமை கொண்டவர். செருமானிய இலக்கியவாதி எர்மன் கெசியின் 'சித்தார்த்தா' புதினத்தைத் தமிழில் ’சித்தார்த்தன்’ என்று மொழிபெயர்த்து 1957 ஆம் ஆண்டு வெளியிட்டவர். மனுசுமிருதியையும் தமிழில் மொழிபெயர்த்தவர்.
# திருலோக சீதாராம்

## வாழ்க்கை

இவர் பெரம்பலூருக்கு அருகிலுள்ள தொண்டைமான்துறை என்ற ஊரில், திருவையாறு லோகநாத ஐயர்–மீனாட்சி சுந்தரி என்ற தெலுங்கைத் தாய்மொழியாகக் கொண்ட பெற்றோருக்கு 1917 ஏப்ரல் முதல் தேதியன்று பிறந்தார். மூன்று வயதிருக்கும்போதே தந்தையை இழந்து, மாமன் வீட்டில் தாயின் அரவணைப்பில் வளர்ந்தவர். இவருக்கு லலிதா என்ற தங்கையும் பஞ்சாபகேசன் என்ற தம்பியும் இருந்தனர். இவருக்கு 1936 இல் இவரது 19 ஆம் வயதில் 10 வயதான ராஜாமணியுடன் திருமணம் நடந்தது. இவர்களுக்கு மதுரம், வசந்தா, இந்திரா என்ற மூன்று பெண் குழந்தைகளும் பசுபதி, சுப்பிரமணியன், முரளிதரன், ராமகிருஷ்ணன் என்ற நான்கு ஆண் குழந்தைகளும் பிறந்தனர்.
# திருலோக சீதாராம்

## பாரதி பணி

சிறு வயதிலேயே பாரதியின் எழுத்துக்களை தானாக பயின்றவர். பாரதியின் கவிதைகளை பரப்புவதில் தன் வாழ்க்கைப் பயனைக் கண்டார். செல்லும் இடங்களெல்லாம் பரதியின் பாடல்களைப் பாடினார். பாரதியின் *பாஞ்சாலி சபதம்* பாடலை மூன்று மணி நேரம் கதாகாலட்சேபம் போல் சொற்பொழிவு ஆற்றுவார்.  
பாரதியாரின் குடும்பத்தினரோடும் நெருங்கிய தொடர்பில் இருந்தார். கடையத்தில் வறுமையான வாழ்க்கை நடத்தி வந்த பாரதியின் மனைவி செல்லம்மா பாரதி, மற்றும் குடும்பத்தினரை திருச்சிக்கு அழைத்து வந்து தன் பொறுப்பில் காப்பாற்றினார். செல்லம்மா பாரதி உடல்நலம் இழந்த இறுதிக் காலத்தில், அவருடனே இருந்து அவருக்குப் பணிவிடை செய்தார். இவருடைய மடியில்தான் செல்லாம்மா பாரதி உயிர் நீத்தார்.
# திருலோக சீதாராம்

## பத்திரிகைப் பணிகள்

இவருக்கு இளம் வயதிலேயே கவிதை எழுதுவதிலும், பத்திரிகைத் துறையிலும் ஆர்வம் ஏற்பட்டது. இதனால், அவரது 18 வது வயதிலேயே ‘இந்திய வாலிபன்’ என்ற பத்திரிகையைத் தொடங்கி நடத்தினார். பிறகு, விழுப்புரத்துக்கு அருகில் பரிக்கல் என்ற சிற்றூரில் இராம சடகோபன் என்பவர் நடத்தி வந்த ‘தியாகி’ என்ற பத்திரிகையின் துணை ஆசிரியராகச் சில மாதங்கள் பணிபுரிந்தார். மந்தஹாசன் என்ற புனைபெயரில் எழுதத் துவங்கிய திருலோகம், சில ஆண்டுகளுக்குப் பிறகு திருலோக சீதாராம் என்ற பெயரிலேயே தன் எழுத்தைத் தொடர்ந்தார்.
# திருலோக சீதாராம்

## பத்திரிகைப் பணிகள்

### நடத்திய பத்திரிகைகளின் பட்டியல்

- இந்திய வாலிபன்
- ஆற்காடு தூதன் (விழுப்புரத்திலிருந்து)
- கிராம ஊழியன் (துறையூரிலிருந்து)
- சிவாஜி (திருச்சியிலிருந்து)
# திருலோக சீதாராம்

## எழுதிய நூல்கள்

1. உதயம் - கவிதைத் தொகுதி - புதுப்புனல் பதிப்பகம்
1. கந்தருவ கானம் - கவிதைத் தொகுதி - கலைஞன் பதிப்பகம் - 1967
1. இலக்கிய படகு - கட்டுரைத் தொகுதி - கலைஞன் பதிப்பகம்
1. ஜி.டி.நாயுடு வாழ்க்கை பற்றிய நூல் - அதிசய மனிதர் ஜி.டி.நாயுடு
1. புதுயுக கவிஞர் - புவனேஸ்வரி பதிப்பகம் - பாரதியார் கவிதைகள் பற்றி ஆனந்த விகடனில் எழுதிய கட்டுரைகள்
# திருலோக சீதாராம்

## எழுதிய நூல்கள்

### தொகுத்த நூல்

- புதுத்தமிழ் கவிமலர்கள் - 1957 - சமகால கவிஞர்கள் பலரின் கவிதைகளின் தொகுப்பு, எழுதிய கவிஞர்களைப் பற்றிய குறிப்புகளுடன்.
# திருலோக சீதாராம்

## எழுதிய நூல்கள்

### மொழி பெயர்ப்புகள்

- மனுதரும சாத்திரம்
- சித்தார்த்தா (நோபல் பரிசு பெற்ற எழுத்தாளர் ஹெர்மன் ஹெஸ்ஸேயின் சித்தார்த்தா புதினத்தின் தமிழ் மொழிபெயர்ப்பு)
# அப்துல் ஹலீம் ஜாபர் கான்

**அப்துல் ஹலீம் ஜாபர் கான்** (*Abdul Halim Jaffer Khan*, பிப்பிரவரி 18, 1927 – ஜனவரி 4, 2017) இந்திய சிதார் கலைஞர். சங்கீத நாடக அகாதமி விருது (1987), பத்மஸ்ரீ (1970) பத்ம பூசண் (2006) போன்ற விருதுகளை பெற்றுள்ளார்.
# அரை-இழுபட்ட நிலை (சுடுகலன்)

**அரை-சுத்தி / அரை-இழுபட்ட நிலை** (Half-cock) என்பது, சுடுகலனுடைய சுத்தியல்— முழுதுமாக அல்லாமல்—பாதி அளவிற்கு இழுக்கப்படிருக்கும் நிலையே ஆகும். பல சுடுகலன்கள், குறிப்பாக பழைய சுடுகலன்களின், அரை-இழுபட்ட நிலையை அடைய, சுத்தியலில் ஒரு காடி வெட்டப்பட்டிருக்கும். இந்த நிலையானது, வெடியூசி- பூட்டிய சுத்தியலை தட்டும் மூடிஅல்லது வெடிபொதியின் மீதும் படவிடாது; துப்பாக்கியையும் வெடிக்க விடாது. அரை-இழுபட்ட நிலையை பயன்படுத்துவதன் நோக்கம்; சுடுகலனில் குண்டேற்றுவதற்காக, அல்லது பாதுகாப்பு அம்சமாக, அல்லது இவை இரண்டிற்காகவும் கூடஇருக்கலாம்.
# அரை-இழுபட்ட நிலை (சுடுகலன்)

## முற்கால உதாரணங்கள்

முற்கால தீக்கல்லியக்கிகளின்கிண்ணியில்,எரியூட்டியைஇடுவதற்கு,அரை-இழுபட்ட நிலை தேவை பட்டது. கோல்ட் 1851 நேவி சுழல்துப்பாக்கி போன்ற, சிலவகை முற்கால சுழல்துமுக்கிகளில், சுத்தியலை அரை-இழுபட்ட நிலையில் வைத்தால் தான், உருள்கலனை சுற்றச்செய்து, அதில் குண்டேற்ற இயலும். இது போன்ற சுடுகலன்களில், இருக்கும் 6 அறைகளிலும் குண்டேற்றி, சுத்தியலை அரை-இழுபட்ட நிலையில் வைப்பதற்கு பதிலாக; வழக்கமான பாதுகாப்பு நோக்காமாக,ஆறில் 5 அறைகளில் மட்டும் குண்டேற்றப்பட்டு, இயல்பு-நிலை சுத்தியலை குண்டேற்றாத அறையில் வைப்பர்.
# இராஜதரங்கிணி

**இராஜதரங்கிணி** என்பது பொ.ச. 12ஆம் நூற்றாண்டில் வாழ்ந்த இந்தியாவின் ஜம்மு காஷ்மீர் பகுதியைச் சேர்ந்த காஷ்மீர பண்டிதரான கல்ஹானர், என்பவர் 1148 -1149 கால கட்டத்தில் சமசுகிருத மொழியில் எழுதப்பட்ட ஒரு கவிதை நூலாகும். இராஜதரங்கிணி (மன்னர்களின் ஆறு) எனும் கவிதை நூல், 3449 செய்யுட்களுடனும், எட்டு தரங்கங்கள் (தரங்கம் எனில் அலை) எனும் அத்தியாயங்களுடன் கூடியது. சமசுகிருத கவிதை வடிவில் உள்ள வரலாற்று நூலான "இராஜதரங்கிணி" ஜம்மு காஷ்மீரின் 12ஆம் நூற்றாண்டின் வரலாற்றைக் கூறுவதுடன், இந்தியத் துணைக்கண்டத்தின் வரலாற்றையும் விவரிக்கிறது.
# இராஜதரங்கிணி

## நூலிலுள்ள சில குறிப்புகள்

- கி பி 740-இல் கார்கோட மன்னர்கள் கன்னோசி மன்னர் யசோவர்மனை வீழ்த்தி, துருக்கியர்கள் மற்றும் திபெத்தியர்களை வென்றார்கள் என அறியப்படுகிறது.
- இந்திய – பாகிஸ்தான் நாடுகளின் எல்லைக் கட்டுப்பாட்டு கோட்டின் அருகில், பாகிஸ்தான் ஆக்கிரமிப்பு காஷ்மீரில், நீலம் ஆற்றின் கரையில் அமைந்துள்ள சாரதா பீடம் கோயில் பற்றி இராஜதரங்கிணி நூலில் குறிப்பிடப்பட்டுள்ளது.
# எர்மெசு

**எர்மெசு** என்பவர் கிரேக்கப் பழங்கதைகளில் வரும் ஓர் ஒலிம்பியக் கடவுள் ஆவார். இவர் கிரேக்கக் கடவுள்களின் தூதுவராக இருக்கிறார். இவர் சாலை மற்றும் பயணிகளின் பாதுகவலனாகக் கருதப்படுகிறார். ரோம கடவுளான மெர்க்குரி எர்மெசுக்கு இணையானவர்.
# எர்மெசு

## எர்மெசு மற்றும் அப்பல்லோ

எர்மெசு சிறுவனாக இருந்த போது அப்பல்லோ கடவுளின் மந்தையைத் திருடிச் சென்றார். பிறகு தம் வலிமையின் இதை அறிந்த அப்பல்லோ, எர்மெசை அழைத்துக் கொண்டு கடவுள் சியுசிடம் சென்று முறையிட்டார். ஆனால் சியுசு அவரைத் தண்டிக்கவில்லை. அவர் எர்மெசிடம் மந்தையைத் திரும்பி ஒப்படைத்து விடுமாறு கூறினார். பிறகு தன் தவறை உணர்ந்து வருந்திய எர்மெசு, அப்பல்லோவிடம் ஆமையின் முதுகைக் கொண்டு செய்யப்பட்ட ஒரு அழகிய யாழைப் பரிசளித்தார். இதனால் மகிழ்ந்த அப்பல்லோ, எர்மெசிடம் ஒரு தங்கக் கோலைக் கொடுத்து இனி தம் மந்தையை அவரே கவனித்துக் கொள்ளுமாறு கூறுகிறார். இவ்வாறு இருவரும் நண்பர்களாயினர்.
# எர்மெசு

## எர்மெசு மற்றும் எர்சி

ஏதென்சின் முதல் அரசனான கெக்ரோப்சுக்கு எர்சி, பன்ட்ரோசசு, அக்லோலயா என்ற மூன்று மகள்கள் இருந்தனர். இவர்களில் எர்சியின் மேல் எர்மெசு காமம் கொண்டு அவருடன் உறவாட நினைத்தார். ஒருநாள் அந்த மூன்று சகோதரிகளும் ஏதெனாவின் கோவிலிற்கு வந்து வழிபட்டனர். அவர்கள் ஏதெனாவிற்கு தங்கத்தைக் காணிக்கையாக அளித்தனர். அப்போது எர்மெசு அக்லோலசிடம் தாம் எர்சியுடன் உறவாட உதவும்படி வேண்டினார். அதற்குப் பதிலாக அக்லோலசு அவரிடம் தங்கம் தருமாறு கேட்டார். அதற்கு ஒப்புக்கொண்ட எர்மெசு அந்த சகோதரிகள் காணிக்கையாகக் கொடுத்த தங்கத்தையே திருடி அவளிடம் கொடுத்து விட்டார். அக்லோலசின் பேராசையை அறிந்த ஏதெனா அவருக்கு தண்டனை அளிக்க நினைத்தார். அவர் பொறாமைக் கடவுள் இன்விடியாவை அழைத்து எர்சி மேல் அக்லௌலசுக்கு பொறாமை ஏற்படுமாறு செய்தார். பிறகு எர்சியுடன் உறவாட வந்த எர்மிசை அக்லோலசு வழியிலேயே தடுத்து நிறுத்துகிறார். இதனால் கோபம் கொண்ட எர்மெசு அக்லோலசை கல்லாக மாற்றிவிடுகிறார். பிறகு அவர் எர்சியுடன் உறவாடினார். அதன் மூலம் செஃபெலசு பிறந்தான்.
# டோகோனியர்

## புவியியலும், வரலாறும்

வசிக்கும் டோகொனியர்கள்.]]
# டோகோனியர்

## கலாச்சாரமும், சமயமும்

### ஹோகோன்

ஹோகோன் என்பவர், கிராமத்தின் மதத் தலைவர் ஆவார்.
# டோகோனியர்

## கலாச்சாரமும், சமயமும்

### குலங்கள்

டோகோனிய சமூகம், பலவகை குலங்கள் உடையது:
- *அம்மா* குலம், அனைத்திலும் உயர்ந்தபடைக்கும் கடவுளான அம்மா-வை வணங்குபவர்கள்.
- *சிக்வீ*விழா
- *லெபே* குலம்
- *பினௌ* குலம்
- *இரட்டையர்* குலம்
- *மோனோ*விழா
# டோகோனியர்

## டோகோனிய கிராமங்கள்

டோகோனிய கிராமங்கள் பலவகை கட்டிடங்களை கொண்டது:
- ஆடவர்களஞ்சியம்
- மகளிர்களஞ்சியம்
- டோகுணா
- மாதவிடாய் பெண்ணுக்கான வீடு
# மக்கள் கல்வி நிறுவனம்

**மக்கள் கல்வி நிறுவனம்** (jan shikshan sansthan) என்பது, இந்திய ஒன்றிய அரசின் மனித வள மேம்பாட்டுத் துறையின்கீழ் செயல்பட்டுவரும் அரசு நிறுவனம் ஆகும். இந்த மக்கள் கல்வி நிறுவனம் இந்திய முழுக்க 237 பயிற்சி மையங்களைக் கொண்டுள்ளது. தமிழ்நாட்டில் 10 மக்கள் கல்வி நிறுவனங்கள் உள்ளன இங்கு ஒருமாதப் பயிற்சிகள் முதல் ஆறுமாதப் பயிற்சிகள்வரை கற்பிக்கப்படுகின்றன.
# மக்கள் கல்வி நிறுவனம்

## வரலாறு

இந்நிறுவனம் முதலில் *உழைப்போர் பல்நோக்குக் கல்வி நிறுவனம்* (SHRAMIK VIDYAPEETH) என்ற பெயரில் மத்திய மனிதவள மேம்பாட்டு அமைச்சகத்தின் நிதி உதவியுடன் 1960களில் உருவாக்கப்பட்ட அமைப்பு ஆகும். பொருளாதார பிரச்னைகளால் உண்டாகும் குற்றங்களைக் குறைப்பதற்காக இது உருவாக்கப்பட்டது. தமிழகத்தைப் பொறுத்தவரை இது சென்னையில் 1982ஆம் ஆண்டு துவங்கப்பட்டது. 2004ஆம் ஆண்டு, இது ‘மக்கள் கல்வி நிறுவனம்’ எனப் பெயர் மாற்றப்பட்டது.
# மக்கள் கல்வி நிறுவனம்

## செயல்பாடுகள்

பள்ளி இறுதிப்படிப்பை முடிக்காமல் படிப்பை இடையில் நிறுத்தி 18 வயதைக் கடந்த இளைஞர்களில் ஆண், பெண் இருபாலரில் ஆர்வம் இருப்பவர்களுக்கு, தங்கள் அலுவலகத்தில் கணினி, அழகு கலை, எம்பிராய்டரி, தையற்கலை பயிற்சி, மோட்டார் ரீவைண்டிங் பயிற்சி போன்ற ஏறக்குறைய 22 தொழிற் பயிற்சிகளை குறைந்த கட்டணத்தில் அளிக்கப்படுகின்றன. இது தொழிற் பயிற்சியோடு, வாழ்க்கைத் தர மேம்பாட்டையும் சொல்லித் தர நிறுவப்பட்ட அரசு நிறுவனம் ஆகும். இவர்கள் தங்கள் தற்காலிகப் பயிற்சிப் பட்டறைகளை, அரசுப் பள்ளி, சமூக நலக் கூடம், மாநகராட்சித் திருமணக் கூடம் போன்ற பொது இடங்களில் துறை சார்ந்த பிரமுகர்களை அனுப்பி அல்லது அந்தப் பகுதிகளில் இருக்கும் தனியார் பயிற்சி நிறுவனங்களோடு இணைந்து பல பயிற்சிகளை இலவசமாகவும் அளிக்கப்பட்டு சான்றிதழ் வழங்கப்படுகிறது. மேலும் சமூக நலத்துறையின் கீழ் செயல்படும் சிறுவர் கூர்நோக்கு இல்லங்களிலும், மகளிர் கூர்நோக்கு இல்லங்களிலும் சில தொழிற்பயிற்சிகளை அளிக்கிறனர்.
# அலெக்சாந்தர் வாலண்டினோவிச் சாகரோவ்

**அலெக்சாந்தர் வாலண்டினோவிச் சாகரோவ்** *(Alexander Valentinovich Zakharov)* (, பிறப்பு: ஜூன் 1, 1941) ஓர் உருசிய சோவியத் தலைமை அறிவியலாளரும் உருசிய விண்வெளி ஆராய்ச்சி நிறுவனத்தில் பணிபுரிந்த வானியலாளரும் ஆவார்.
இவர் தோல்வியில் முடிந்த செவ்வாய் 96, போபோசு- கிரண்ட் ஆகிய செவ்வாய்த் திட்டங்களின் தலைமை அறிவியலாளர் ஆவார்.
# அலெக்சாந்தர் வாலண்டினோவிச் சாகரோவ்

## வாழ்க்கை

செவ்வாய் 96 திட்டம் முடிந்த மூன்று நாட்களுக்குப் பிறகு, சாகரோவ் விண்கலக் கட்டுபாட்டு அமைப்பில் தவறு இருந்த்தெனும் முடிவுக்கு வந்தார். எனவே செவ்வாய்க்குச் செல்லும் முயற்சியை மீண்டும் மேற்கொள்ள முன்மொழிந்துள்ளார்.  
இவர் 1999 இல் போபோசு-கிரண்ட் பதக்கூறு கொணரும் திட்ட இயலுமையை மதிப்பிட்டு ஆயும் அறிவியலாளரானார்.  
இவர் 2008 இல் கோளியல் கழகத்தின் வாழும் கோளிடைப் பறத்தல் செய்முறைக் குழுவின் உறுப்பினரானார். அப்போது, வாழ்தகவு உயிர் வாழ்தகவு பெட்டகத்தை மீளியல்பு பெட்டகமாகவும் மாற்றி வடிவமைப்பதற்கான பொறுப்பை ஏற்றார்.  
போபோசு-கிரண்ட் தோல்வி குறித்து கோளியல் கழக உறுப்பினர்களுக்கு அறிக்கை அனுப்பினார். ஆய்கலம் 2012 ஜனவரி 15 இல் தென்பசிபிக் கடலில் வீழ்ந்ததும் இது உருசிய அறிவியல் குமுகாயத்துக்கு அவலம் ஊட்டிய நிகழ்ச்சி எனக் கூறினார். போபோசு மண் படக்கூறுகள் பெறப்பட்டிருந்தால் அவற்றின் ஆய்வு சூரினின் தொற்றம் பற்றிய கமுக்கங்களை அறிந்திருக்கலாம் எனவும் வாதிட்டார்.
பின்னர் இவர் இரியூடெர்சுக்கு ஆய்கலம் தாழ்புவி வட்டணையில் தடுமாறியதற்கு பல காரணங்களைக் கூறினாலும் தனித்த இந்த காரணத்தால் தான் எனப் பிரித்துக் கூறவில்லை. பிறகு பறப்பு அமைப்போ கணினி நிரலோ அடைந்த சிக்கலால் , அதாவது அவை குறிப்பாக விண்வெளி கதிர்வீச்சுக்கு வடிவமைக்கப்படாததால் தோல்வி நேர்ந்திருக்கலாம் எனப் பரிந்துரைத்தார்.  
இவர் செவ்வாய் அறிவியல் தேட்டம் பற்றி உரையாற்ற, 2012 ஆகத்து 13 இல் இருந்து 17 வரை சிங்கப்பூரில் உலகச் செந்தோசா தங்கிடத்தில் நடைபெற்ற ஆசியா ஓசியானியா புவி அறிவியல் கழக்க் கூட்டு மன்றத்துக்கு வரத் திட்டமிட்டுள்ளார்.
# அலெக்சாந்தர் வாலண்டினோவிச் சாகரோவ்

## நூல்தொகை

-
# அரசினர் மகளிர் கலைக் கல்லூரி, நிலக்கோட்டை

**அரசினர் மகளிர் கலைக் கல்லூரி, நிலக்கோட்டை** இந்திய மாநிலம் தமிழ்நாட்டில் திண்டுக்கல் மாவட்டத்தின் நிலக்கோட்டையில் செயல்பட்டுவரும் தமிழக அரசின் கலைக் கல்லூரியாகும். இக்கல்லூரி 1998ஆம் ஆண்டில் தொடங்கப்பட்டது. அன்னை தெரசா மகளிர் பல்கலைக்கழகத்தின் உறுப்புக் கல்லூரியாகச் செயல்பட்டு வருகிறது.
# அரசினர் மகளிர் கலைக் கல்லூரி, நிலக்கோட்டை

## வழங்கும் படிப்புகள்

### இளநிலைப் படிப்புகள்

தமிழ்  
ஆங்கிலம்  
கணிதம்  
இயற்பியல்  
வேதியியல்  
வணிகவியல்  
கணினிஅறிவியல்  
புவியியல்  
மனையியல்
# அரசினர் மகளிர் கலைக் கல்லூரி, நிலக்கோட்டை

## வழங்கும் படிப்புகள்

### முதுநிலைப் படிப்புகள்

தமிழ்  
ஆங்கிலம்  
கணிதம்  
இயற்பியல்  
வேதியியல்  
வணிகவியல்  
மனையியல்
# அரசினர் மகளிர் கலைக் கல்லூரி, நிலக்கோட்டை

## அமைவிடம்

திண்டுக்கல் மாவட்டம் நிலக்கோட்டையில் இக்கல்லூரி அமைந்துள்ளது.
# வசுமித்திரன்

**வசுமித்திரன்** (Vasumitra), மச்ச புராணத்தின் படி வட இந்தியாவின் சுங்கப் பேரரசின் நான்காவது பேரரசரான வசுமித்திரனின் ஆட்சிக் காலம் கி மு 131 முதல் 124 முடிய என அறியப்படுகிறது.  
பேரரசர் அக்கினிமித்திரன் – பேரரசி தாரிணிக்கும் பிறந்த வசுமித்திரனின் ஒன்று விட்ட சகோதரன் வசுஜெயஸ்தா ஆவான்.  
மகாகவி காளிதாசன் இயற்றிய மாளவிகாக்கினிமித்திரம் எனும் நூலில், சுங்கப் பேரரசர் வசுமித்திரன் தனது தேர்ந்த குதிரைப்படைகளைக் கொண்டு, சிந்து ஆற்றின் கரையில் நடந்த போரில், இந்தோ கிரேக்கர்களை வென்றதாக குறிப்பிடுகிறார்.  
பாணரின் ஹர்ச சரித்திரம் எனும் நூலில், வசுமித்திரனை சுமித்திரன் எனக் குறிப்பிடுகிறார். சுமித்திரன் ஒரு நாடகத்தை பார்த்துக் கொண்டிருக்கும் போது, மூலதேவன் அல்லது மித்திரதேவன் என்பவன் சுமித்திரனை கொன்று விடுவதாகக் குறிப்பிடுகிறார்.  
வசுமித்திரனுக்குப் பின்னர் சுங்கப் பேரரசின் மன்னராக பாகபத்திரன் ஆட்சிக்கு வந்ததார்.
# இந்திய கடல்சார் தினம்

இந்தியாவில் ஆண்டுதோறும் ஏப்ரல் 5ஆம் தேதி **தேசிய கடல்சார் நாள்** கடைப்பிடிக்கப்படுகிறது. இந்தியக் கப்பல் துறையின் பணிகளை மக்களுக்குக் வெளிக்காட்டும் வகையில் இந்நாள் அனுசரிக்கப்படுகிறது. 1919 ஆம் ஆண்டு, ஏப்ரல் மாதம் 5 ஆம் நாளன்று இந்தியாவின் முதல் நீராவிக் கப்பல் (எஸ்.எஸ்.லாயல்டி) மும்பையிலிருந்து லண்டனுக்குச் சென்றது. அதன் நினைவாக 1964 ஆண்டு முதல், ஏப்ரல் 5ம் நாளானது தேசிய கடல்சார் நாளாகக் கொண்டாடப்படுகிறது.
# கல்பனா ராகவேந்தர்

**கல்பனா இராகவேந்தர்**, (*Kalpana Raghavendar*) ஓர் இந்தியப் பின்னணிப் பாடகியாவார். இவர் திரைப்படங்களில் நடிகைகளுக்காக குரல் கொடுத்துள்ளார். இவர் தனது ஐந்தாவது வயதில் இருந்து பாடத் தொடங்கினார். இதுவரையிலும் கிட்டத்தட்ட 1,500 பாடல்களைப் பாடியுள்ளார். கிட்டத்தட்ட 3,000 மேடைகளில் பாடியுள்ளார்.  
ஏஷ்யாநெட் மலையாளத் தொலைக்காட்சி வழங்கிய ஸ்டார் சிங்கர் என்ற பாட்டுப் போட்டியின் ஐந்தாவது பருவத்தில் வெற்றி பெற்றார்.
# கல்பனா ராகவேந்தர்

## ஆரம்பகால வாழ்க்கை

கல்பனா ஓர் இசைக் குடும்பத்தில் பிறந்தார். இவருடைய தந்தை, டி. எஸ். இராகவேந்திரா ஒரு புகழ்பெற்ற பின்னணிப் பாடகரும், நடிகரும் இசையமைப்பாளருமாவார். தாயார் சுலோச்சனா ஒரு பாடகியாவார். கல்பனா கருநாடக இசையை மதுரை டி. சீனிவாசனிடம் கற்றார்.
# கல்பனா ராகவேந்தர்

## தொழில் வாழ்க்கை

கல்பனா தனது ஐந்து வயதில் இசை வாழ்க்கையைத் தொடங்கினார். ஆறு வயதில் *புன்னகை மன்னன்* என்ற திரைப்படத்தில் நடித்தார். இவரது முதற் பாடல், பி. சுசீலா, மனோ, எம். எம். ஸ்ரீலேகா, இவருடைய தங்கை பிரசன்னா ஆகியோருடன் பாடிய ஒரு குடும்பப் பாடலாகும். இப்பாடலுக்கு இசையமைப்பாளர் சலூரி வாசுராவ் இசையமைத்திருந்தார். 1999 இல் மணிசர்மா இசையமைத்த *மனோகரம்* என்ற தெலுங்குத் திரைப்படத்தில் "மங்களகௌரிகி" என்ற பாடலுடன் ஒரு முழுமையான பின்னணிப் பாடகியாகத் தனது வாழ்க்கையைத் தொடங்கினார். எம். எஸ். விஸ்வநாதன், இளையராஜா, ஏ. ஆர். ரகுமான், கே. வி. மகாதேவன், எஸ். பி. பாலசுப்பிரமணியம், கே. எஸ். சித்ரா போன்ற பல புகழ்பெற்ற இசையமைப்பாளர்களுடனும், பாடகர்களுடனும் பணியாற்றியுள்ளார். இவர் ஒரு பின்னணிப் பாடகியாக அல்லாமல் ஒரு மேடைப் பாடகியாக பொதுமக்களுக்கு நன்கு தெரிந்தவர். உலகளவில் ஏறத்தாழ 3,000 மேடை நிகழ்ச்சிகளை நிகழ்த்தியுள்ளார். 2013 இல், தனது குரு மதுரை டி. சீனிவாசனுக்கான அஞ்சலி நிகழ்ச்சியில் முன்னணிப் பாடகியாக இருந்தார்.
# கல்பனா ராகவேந்தர்

## இவர் பாடிய பாடல்களில் சில

| **ஆண்டு** | பாடல் | திரைப்படம் | மொழி |
| --- | --- | --- | --- |
| 1991 | "போடா போடா புண்ணாக்கு" | *என் ராசாவின் மனசிலே * | தமிழ் |
| 1992 | "ஏறு மயில் ஏறி " | *தம்பி பொண்டாட்டி* | தமிழ் |
| 1997 | "மீனாச்சி கையில்" | *விடுகதை* | தமிழ் |
| 1999 | "திருப்பாச்சி அருவாள" | *தாஜ் மகால்* | தமிழ் |
| 2000 | " மனசுன பொங்கின" | *ஸ்பர்ஷா* | தெலுங்கு |
| "அலைபொங்கேரா " | *சகி* | தெலுங்கு |  |
| "சரிகம" | *வம்ஷி* | தெலுங்கு |  |
| "மங்கள கவுரி" | *மனோஹரம்* | தெலுங்கு |  |
| 2001 | "முதேல மந்தேல" | *நரசிம்மா* | தமிழ் |
| "லாலா நந்தலா" | *நரசிம்மா* | தமிழ் |  |
| "பிரேமண்டே சுலுவ கதுரா" | *குஷி* | தெலுங்கு |  |
| "மோனலிசா" | *ஆனந்தம்* | தெலுங்கு |  |
| "குந்தலகடி" | *செப்பாலானி உந்தி* | தெலுங்கு |  |
| "அரசாண்ட ராமன்" | *முராரி* | தமிழ் |  |
| 2002 | " முசுகு வெய்யோது" | *கட்கம்* | தெலுங்கு |
| " லோகம்" | *பாபி* | தெலுங்கு |  |
| "அம்மாடு அப்பாச்சி" | *இந்திரா* | தெலுங்கு |  |
| "ஹே மாமா" | *டக்கரி டோங்கா* | தெலுங்கு |  |
| "அலேபா அலேபா" | *டக்கரி டோங்கா* | தெலுங்கு |  |
| " செலியா செலியா சிங்காரம்" | *கலுசுகோவாலானி* | தெலுங்கு |  |
| "ஒரிநயனோ" | *தொட்டி கேங்* | தெலுங்கு |  |
| "ரெண்டு " | *கூலி* | தெலுங்கு |  |
| "கு கு கு" | *கவுரவுடு* | தெலுங்கு | } |
# கல்பனா ராகவேந்தர்

## இவர் பாடிய பாடல்களில் சில

### நடிகையாக

| ஆண்டு | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 1986 | *புன்னகை மன்னன்* | சிறுமி | தமிழ் | } |
# கான் ஷேய்குன் இரசாயனத் தாக்குதல் 2017

## தாக்குதல்

உள்ளூர் நேரப்படி காலை 6:30 மணியளவில் போர் விமானங்கள் மூலம் இத்தாக்குதல் நடத்தப்பட்டதாக *இட்லிப்* நகர சுகாதாரப் பொறுப்பாளர் கூறினார். இத்தாக்குதலுக்காக *சிரிய அரபு வான் படையினர்* மீது சந்தேகிக்கப்படுகிறது. ஆனால் *சிரிய இராணுவம்* இக்குற்றச்சாட்டை மறுத்துள்ளது. தாக்குதலுக்குப் பின்னர் அருகிலுள்ள மருத்துவமனையில் பாதிக்கப்பட்டோர் சிகிட்சை பெற்றனர். இத்தாக்குதலுக்கு இரு நாட்களுக்கு முன்னர் இந்நகரின் பெரிய மருத்துவமனையில் குண்டு வெடிப்புத் தாக்குதல் நடத்தப்பட்டது
# கான் ஷேய்குன் இரசாயனத் தாக்குதல் 2017

## எதிர்வினைகள்

### எதிர்க்கட்சியின் எதிர்வினை

சிரியாவின் எதிர்கட்சி இத்தாக்குதல் சிரிய அரபு இராணுவ வான் படையினரால் நடத்தப்பட்ட இரசாயனத் தாக்குதல் என கூறியுள்ளது. மேலும் ஐக்கிய நாடுகளின் பாதுகாப்பு அமைப்பு இது தொடர்பான உடனடி விசாரணை நடத்த வேண்டும் என வேண்டுகோள் விடுத்துள்ளது.
# கான் ஷேய்குன் இரசாயனத் தாக்குதல் 2017

## எதிர்வினைகள்

### சிரிய அரசின் எதிர்வினை

இரசாயனத் தாக்குதலை சிரிய அரசு இதுவரை நடத்தவில்லை எனவும் இனிமேலும் அதை பயன்படுத்த மாட்டோம் எனவும் தாக்குதலுக்குப் பின் சிரிய அரசின் அதிகாரி தெரிவித்தார். மேலும் இத்தாக்குதலில் *சுகோய் சு-22* வானூர்தி வழியாக குண்டுகள் பயன்படுத்தப்பட்டதாகவும் அதில் இரசாயனங்கள் எதுவும் நிரப்பப்படவில்லை என அரசு ஆதரவு செய்தி நிறுவனம் *அல்-மஸ்தார் நியூஸ்* (Al-Masdar News) தெரிவித்தது.
# அப்ரோடிட்

**அப்ரோடிட்** (*Aphrodite*, ; கிரேக்கம்: ) என்பவர் கிரேக்கப் பழங்கதைகளில் வரும் ஒரு பெண் கடவுள் ஆவார். இவர் காதல், அழகு, காமம் என்பவற்றுக்கான கடவுள் ஆவார். இவர் யுரேனசின் மகளாகக் கருதப்படுகிறார். சில கதைகளில் இவர் சியுசு மற்றும் டையோன் ஆகியோரின் மகள் என்றும் கூறப்படுகிறது.
# அப்ரோடிட்

## பிறப்பு

அப்ரோடிட் சைப்ரசில் உள்ள பாஃபோசுவில் பிறந்ததாகக் கூறப்படுகிறது. மேலும் அங்கு இவர் பிறந்ததாகக் கூறப்படும் பாறை உள்ளது. இதன் காரணமாகவே சில கவிதைகளில் அப்ரோடிட் சைப்ரியன் என்று குறிப்பிடப்படுகிறார். ஓமர் தான் எழுதிய ஒடிசியில் அப்ரோடிட் சைத்தரியாவில் பிறந்தவர் என்னும் பொருளில் சைத்திரியன் என்று குறிப்பிட்டுள்ளார். யுரேனசு மற்றும் கையாவின் இணையால் பல வலிமையான அரக்கர்கள் பிறந்தனர். அவர்களை யுரேனசு பாதாள உலகமான டார்டரசில் அடைத்து வைத்தார். அவர்கள் பாதாளத்தில் இருந்து கொண்டு கையாவிற்கு துன்பம் தந்தனர். இதைத் தடுக்குமாறு கையா தன் மகன் குரோனசிடம் கேட்டுக்கொண்டார். இதனால் குரோனசு தன் கதிர் அறுவாள் மூலம் யுரேனசின் பிறப்புறுப்பை வெட்டி அதை கடலில் வீசியெறிந்தார். அப்போது அதில் இருந்து வெள்ளை நுரை பொங்கி வழிந்தது. அதன் மூலம் அப்ரோடிட் பிறந்தார். இதனாலேயே நுரையில் இருந்து வந்தவர் என்று பொருள் தரும் கிரேக்கச் சொல்லான அப்ரோடிட் என்ற பெயர் வந்தது.
# அப்ரோடிட்

## கணவர் மற்றும் குழந்தைகள்

அப்ரோடிட் போர்க்கடவுள் ஏரெசு மீது காதல் கொண்டார். ஆனால் அப்ரோடிட் மிகவும் அழகாக இருந்ததால் அவரை அடைய கடவுள்களுக்குள் போர் நிகழுமோ என்று பயந்த சியுசு அவரை அழகற்ற எப்பெசுடசுவிற்குக் கட்டாயத் திருமணம் செய்து வைத்தார். ஆனால், அப்ரோடிட் திருமணமான பிறகும் பல ஆண் கடவுள்களுடன் உறவாடினார். மேலும் அவர் இறுதிவரை எப்பெசுடசுவுடன் உறவாடவில்லை. இதனால் விரக்தியடைந்த எப்பெசுடசு அவரை விட்டுப் பிரிந்தார்.  
அப்ரோடிட், ஏரெசுடன் உறவாடியதன் மூலம் ஏரோசு, அன்ட்டேரோசு, போபோசு, டெய்மோசு, ஆர்மோனியா, அட்ரெசுடியா ஆகியோரும் அடோனிசுடன் உறவாடியதன் மூலம் பெரோ மற்றும் கொல்கோசு ஆகியோரும் எர்மெசுடன் உறவாடியதன் மூலம் டைச்சி மற்றும் எர்மாப்ரோடிட்டசு ஆகியோரும் பிறந்தனர்.
# அப்ரோடிட்

## அப்ரோடிட் மற்றும் அடோனிசு

அப்ரோடிட்யின் காதலர்களுள் முக்கியமானவர் அடோனிசு. இவர் மைரா என்பவரின் மகன் ஆவார். மைரா தன் தந்தையான அரசன் சினிரசின் மீது பொருந்தாக் காமம் கொண்டு அவருடன் உறவாடினார். இதனால் அப்ரோடிட் மைராவை வெள்ளைப்போள மரமாக மாறும்படி சபித்தார். அவர் மரமாக இருந்த போதும் அடோனிசு என்ற மகனைப் பெற்றெடுத்தார். ஆனால் மரமாக இருந்த மைராவால் நகர முடியவில்லை. இதனால் அடோனிசு மேல் இரக்கம் கொண்ட அப்ரோடிட் அவனைப் பாதாள அரசி பெர்சிஃபோனிடம் கொடுத்து வளர்க்கக் கூறினார். அடோனிசு ஆடவனாக வளர்ந்த பிறகு அவன் மிகவும் அழகாக இருந்ததால் அவர்மீது பெர்சிஃபோன் காமம் கொண்டார். பிறகு ஒருநாள் அப்ரோடிட், பெர்சிஃபோனிடம் அடோனிசைத் தன்னிடம் கொடுத்துவிடுமாறு கூறுகிறார். ஆனால் அவரோ மறுத்துவிடுகிறார். இதனால் இருவருக்கும் சண்டை நடக்கிறது. இதற்குத் தீர்வாக சியசு அடோனிசிடம் வருடத்தில் நான்கு மாதங்கள் அப்ரோடிட்யுடனும் நான்கு மாதங்கள் பெர்சிஃபோனிடமும் மீதி நான்கு மாதங்கள் அவன் விரும்பியவருடன் வாழுமாறு கூறினார். அப்ரோடிட் மீது காதல் கொண்ட அடோனிசு அந்த மீதி நான்கு மாதங்களும் அவருடனே வாழ்ந்தார்.  
வேட்டையாடுவதை விரும்பும் அடோனிசு ஒருநாள் ஒரு காட்டுப்பன்றியால் தாக்கப்பட்டு இறந்தார். சில கதைகளில், அப்ரோடிட் பல காலங்களாக அடோனிசுடன் வாழ்வதைக் கண்டு பொறாமை அடைந்த ஏரெசு அந்த காட்டுப்பன்றியை அனுப்பியதாகக் கூறப்படுகிறது. அதன் பிறகு அங்கு வந்த அப்ரோடிட் அடோனிசின் உடலைப் பார்த்து கதறி அழுதார். அடோனிசின் இரத்தத் துளிகளுடன் அப்ரோடிட்யின் கண்ணீர்த் துளிகள் கலந்த போது அனிமோன் எனப்படும் ஒருவகை மலர்ச்செடி வளர்ந்தது. அடோனிசின் இறந்த நாளை அடோனியா என்ற துக்க நிகழ்வாக அனுசரிக்குமாறு கிரேக்க மக்களுக்கு அப்ரோடிட் கட்டளை இட்டதாகக் கூறப்படுகிறது. அடோனிசு இறந்த பிறகு பாதாள உலகம் சென்றார். இதனால் பெர்சிஃபோன் மகிழ்ந்தார். இதன் காரணமாக மீண்டும் அப்ரோடிட் மற்றும் பெர்சிஃபோன் இடையே பிரச்சினை ஏற்பட்டது. இதற்குத் தீர்வாக சியுசு அடோனிசை ஆறு மாதங்கள் பெர்சிஃபோனுடனும் ஆறு மாதங்கள் அப்ரோடிட்டுடனும் வாழுமாறு கூறினார்.
# ஓ ஆர் - 10 - 112 (குமார்) (நெல்)

**ஓ ஆர் - 10 - 112 (குமார்)** (*OR-10-112 (Kumar*) எனப்படும் இது; 1975 ஆம் ஆண்டு அறிமுகப்படுத்தப்பட்ட, சற்றே ஏறக்குறைய குறுகியகால நெல் வகையாகும். 120 - 125 நாட்களில் அறுவடைக்கு வரக்கூடிய இந்த நெல் இரகம், டி - 90 (*T-90*) எனும் நெல் இரகத்தையும், ஐ ஆர் - 8 (*IR-8*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். கடலோர உவர்ப்பு நிலப் பகுதிகளில் நன்கு வளரத்தக்க இந்த நெற்பயிர், 80 சென்டிமீட்டர் (80 cm) குள்ளப் பயிராகும். மிதமான, மற்றும் தடித்த தானியத்தை கொண்டுள்ள இவ்வகை நெற்பயிர், ஒரிசா மாநில கடலோரப் பிராந்தியங்களில் பெரும்பான்மையாக பயிரிடப்படுகின்றது.
# ஓ ஆர் - 10 - 112 (குமார்) (நெல்)

## குறிப்பு

ஓ ஆர் - 10 - 112 இந்தியாவின் ஒரிசா மாநிலத்தின் நெல் வகையாகும்.
# துளசி மாடம் (தமிழ்த் திரைப்படம்)

***துளசி மாடம்*** 1963 ஆம் ஆண்டு வெளியான ஒரு இந்திய, தமிழ்த் திரைப்படமாகும். கே. பி. ஸ்ரீநிவாசன் இயக்கத்தில் உருவான இத்திரைப்படத்தில் ஏ. வி. எம். ராஜன், ஜெமினி சந்திரகாந்தா, வி. கோபாலகிருஷ்ணன் ஆகியோர் முக்கிய கதாபாத்திரங்களில் நடித்திருந்தனர்.
# துளசி மாடம் (தமிழ்த் திரைப்படம்)

## நடிகர், நடிகைகள்

பட்டியலில் உள்ள விபரம் தி இந்து கட்டுரையிலிருந்து எடுக்கப்பட்டது..  
| எண் | பாடல் | பாடகர்/கள் | பாடலாசிரியர் | கால அளவு |
| --- | --- | --- | --- | --- |
| 1 | *ஆடும் மயிலே ஆட்டம் எங்கே* | டி. எம். சௌந்தரராஜன் | கா. மு. ஷெரிப் | 03:52 |
| 2 | *சித்திரை மாத நிலவினிலே* | 03:29 |  |  |
| 3 | *அம்மாடியோ அத்தானுக்கு கோவத்தைப் பாரு* | எஸ். ஜானகி |  |  |
| 4 | *கல்யாண சாப்பாடு போடும் முன்னே* | திருச்சி தியாகராஜன் | 03:37 |  |
| 5 | *மையைத் தொட்டு எழுதியவர்* | சூலமங்கலம் ராஜலட்சுமி | 03:31 | } |
# எச் எம் - 95 (நெல்)

**எச் எம் - 95** (*HM-95*) எனப்படும் இது; 1975 ஆம் ஆண்டு அறிமுகப்படுத்தப்பட்ட, குறுகியகால நெல் வகையாகும். 103 நாட்களில் அறுவடைக்கு வரக்கூடிய இந்த நெல் இரகம், ஜோனா 349 (*Jhona 349*) எனும் நெல் இரகத்தையும், டி என் 1 (*T(N)1*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். ஆரம்ப காலம், மற்றும் நடுத்தரக் காலத்தில் நீர்ப்பாசன வசதியுடனான நிலப் பகுதிகளில் நன்கு வளரத் தக்க இந்த நெற்பயிர், 73 நாட்களுக்கு பிறகும் 50 சதம் பூக்கள் பூக்கும் தன்மையை உடையது, மேலும், தடித்த தானியத்தை கொண்டுள்ள இவ்வகை நெற்பயிர், பஞ்சாப் பகுதி களில் பெரும்பான்மையாக பயிரிடப்படுகின்றது.
# கொத்தவரை - 10 (நெல்)

**கொத்தவரை - 10** (*GUAR-10*) எனப்படும் இது; 1976 ஆம் ஆண்டு அறிமுகப்படுத்தப்பட்ட, குறுகியகால நெல் வகையாகும். 120 நாட்களில் அறுவடைக்கு வரக்கூடிய இந்த நெல் இரகம், சீனியா - 31 (*Zinnia-31*) எனும் நெல் இரகத்தையும், ஐ ஆர் - 9 - 60 (*IR-9-60*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். மிதமான நீர்ப்பாசன வசதியுடனான நிலப் பகுதிகளில் நன்கு வளரத் தக்க இந்த நெற்பயிர், 95 செ. மீ (95 cm) அரை குள்ளமாகவும், இதன் நெல் தானியங்கள் நீண்ட அளவிலும் காணப்படுகிறது. ஒரு எக்டேருக்கு சுமார் 5000 - 5200 கிலோ (*50-52 Q/ha*) மகசூல் தரவல்ல இது, குசராத் மாநிலத்தில் பெரும்பான்மையாக பயிரிடப்படுகின்றது.
# கொத்தவரை - 10 (நெல்)

## இவற்றையும் காண்க

- கொத்தவரை - 11 (நெல்)
- கொத்தவரை - 100 (நெல்)
- கொத்தவரை (தாவரம்)
# கவண் (திரைப்படம்)

**கவண்** 2017 ஆவது ஆண்டில் வெளியாகிய ஓர் இந்தியத் தமிழ்த் திரைப்படமாகும். கே. வி. ஆனந்த் இயக்கிய இத்திரைப்படத்தின் கதையை, அவரும் சுபாவும் எழுதினர். ஏஜிஎஸ் என்டர்டெயின்மென்ட் நிறுவனம் தயாரித்த இத்திரைப்படத்தில் விஜய் சேதுபதி, மடோனா செபாஸ்டியன் ஆகியோர் முக்கிய வேடங்களிலும், அகஷ்தீப் சைகா, போஸ் வெங்கட், டி. ராஜேந்தர், விக்ராந்த், பாண்டியராஜன், ஜெகன் ஆகியோர் இதர துணை வேடங்களிலும் நடித்திருந்தனர். ஹிப்ஹாப் தமிழா இசையமைத்துள்ள இத்திரைப்படம் 2017 மார்ச் 31 அன்று வெளியாகியது. இத்திரைப்படத்தில் விஜய்சேதுபதி முதல்முறையாக இரட்டை வேடத்தில் நடித்திருந்தார்.
# கவண் (திரைப்படம்)

## நடிகர்கள்

- விஜய் சேதுபதி - திலக், பரத்
- டி. ராஜேந்தர்- மயில்வாகனன், முத்தமிழ் தொலைக்காட்சியின் நிர்வாக இயக்குநர்
- விக்ராந்த் - அப்துல் காதர்
- மடோனா செபாஸ்டியன் - மலர்
- பாண்டியராஜன் - பிள்ளை
- ஆகாஷ்தீப் சைகல் - கல்யாண்
- நாசர் - காவல் கண்காணிப்பாளர் (சிறப்புத் தோற்றம்)
- போஸ் வெங்கட் - தீரன் மணிராசு
- பவர்ஸ்டார் சீனிவாசன் - சிறப்புத் தோற்றம்
- ஆர். என். ஆர். மனோகர் - திலக்கின் தந்தை
- ஜெகன் - ஜெகன்
- பிரியா ராஜகுமார் - பாவனா
- கிருஷ்ணா - அசோக்
- சாந்தினி தமிழரசன் - நிம்மி
- தர்சனா - கல்பனா
- பாவனா அனேசா -
- ஐசுவர்யா
- சுவேதா
- அந்தோனி - மதுக்கூடத்தில் மது அருந்தும் நபர்களில் ஒருவர்
# கவண் (திரைப்படம்)

## பாடல்கள்

கபிலன் வைரமுத்து
# நவ

**நவ** என்ற வடமொழிச் சொல் **புதிய** (Neo), **ஒன்பது** ஆகியவற்றைக் குறிக்கப்பயன்படுகிறது.  
ஒன்பது என்பதில் பின்வரும் இடங்களில் பயன்படுகிறது:  
- நவகண்டம்
- நவ கன்னியர்
- நவக்கிரகம்
- நவ சமுத்திர தலங்கள்
- நவ தாண்டவங்கள்
- நவதானியம்
- நவ துர்கைகள்
- நவ நாகங்கள்
- நவபாசானம்
- நவ விலாச வானதூதர்கள்
- நவரத்தினங்கள்
- நவராத்திரி  
புதிய என்பதில் பின்வரும் இடங்களில் பயன்படுகிறது:
- நவ கன்பூசியம்
- நவ சமசமாஜக் கட்சி
# மான் விடு தூது

**மான் விடு தூது** என்பது மிதிலைப்பட்டிக் குழந்தைக் கவிராயர் என்பவர் இயற்றிய ஓர் அரிய நூலாகும். இதனை உ.வே. சாமிநாதையர் 1936-ஆம் ஆண்டு பதிப்பித்து வெளியிட்டுள்ளார். இந்நூல் 301 கண்ணிகளைக் கொண்டது.
# மான் விடு தூது

## நூலாசிரியர் வரலாறு

குழந்தைக் கவிராயர் எனும் புலவர் மிதிலைப்பட்டி எனும் ஊரில் பிறந்தவர். தந்தை மங்கைபாக கவிராயர். இவர் இந்நூலைத் தவிர வேறு நூல்கள் எழுதியதாகக் குறிப்புகள் இல்லை. தனிப்பாடல்கள் பல இயற்றியுள்ளார். இவரது தனிப்பாடல்களுள் சிறப்புமிகுப் பாடல் ஒன்றுண்டு. ஒரு சமயம் நாட்டில் பஞ்சம் வந்தது. அப்போது தாண்டவராய பிள்ளை ஏழை மக்கள் பலருக்கு உணவிட்டார். அதனைப் பாராட்டி இக்கவிராயர். இவரது செய்யுட்களைக் கேட்டு மகிழ்ந்த மன்னன் பரிசுகள் பல வழங்கி மகிழ்ந்தான்.
# மான் விடு தூது

## பாட்டுடைத் தலைவன்

நூலின் பாட்டுடைத் தலைவன் தாண்டவராய பிள்ளை. இவர் முல்லையூரில் கார்காத்த வேளாளர் குலத்தில் காத்தவராய பிள்ளைக்கு மகனாகப் பிறந்தார். சிவகங்கை சமஸ்தானத் தலைவராக இருந்த சசிவர்ண துரை அவர்கள் பிள்ளையவர்களின் திறமையைக் கண்டு தமக்கு தளவாயாக அமர்த்திக் கொண்டார். இவர் செய்த அறப்பணிகள் அதிகம்.
# மான் விடு தூது

## நூற் சிறப்புகள் சில

மானை அம்பால் எய்த பாவத்தால் பாண்டு எனும் அரசன் இறந்த செய்தியும், மான் வாயுவுக்கு வாகனமாக இருப்பதும், கலைக் கோட்டு முனிவர் மான் கொம்பைப் பெற்றதும் ஆகிய புராண இதிகாச வரலாறுகள் பல நூலில் இடம் பெற்றுள்ளன. 'அரியவற்றுள் எல்லாம் அரிதே' எனும் குறளை 42-ஆம் கண்ணியிலும், 'பிறவிப் பெருங்கடல்' எனும் குறளை 44-ஆம் கண்ணியிலும் அழகுற அமைத்துக் காட்டியுள்ளார். இன்னும் பல சிறப்புகள் கொண்டது மான் விடுதூது நூல்.
# மான் விடு தூது

## மேற்கோள்களும் உசாத்துணைகளும்

- மான் விடு தூது' பதிப்பாசிரியர் ' உ.வே.சாமிநாதையர்- கலைமகள் வெளியீடு 1936
# கொத்தவரை - 11 (நெல்)

**கொத்தவரை - 11** (*GUAR-11*) எனப்படும் இது; 1976 ஆம் ஆண்டு அறிமுகப்படுத்தப்பட்ட, சற்றே ஏறக்குறைய குறுகியகால நெல் வகையாகும். 125 நாட்களில் அறுவடைக்கு வரக்கூடிய இந்த நெல் இரகம், சீனியா - 31 (*Zinnia-31*) எனும் நெல் இரகத்தையும், ஐ ஆர் - 8 - 246 (*IR-8-246*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். மிதமான நீர்ப்பாசன வசதியுடனான நிலப் பகுதிகளில் நன்கு வளரத் தக்க இந்த நெற்பயிரின் தானியங்கள், மிதமான அளவில் காணப்படும் இது, குசராத் மாநிலத்தில் பெரும்பான்மையாக பயிரிடப்படுகின்றது.
# கொத்தவரை - 11 (நெல்)

## இவற்றையும் காண்க

- கொத்தவரை - 10 (நெல்)
- கொத்தவரை - 100 (நெல்)
- கொத்தவரை (தாவரம்)
# பிளத்தோன் செர்கேயெவிச் போரெத்சுகி

**பிளத்தோன் செர்கேயெவிச் போரெத்சுகி** * (Platon Sergeevich Poretsky)* (; அக்தோபர் 3, 1846 எலிசவேத்கிராது – ஆகத்து 9, 1907 செர்னிகிவ் ஆளுகைப்பிரிவு) ஒரு குறிப்பிடத்தக்க உருசிய வானியலாளரும் கணிதவியலாளரும்
கணித அளவையியலாளரும் ஆவார்.  
இவர் கார்க்கோவ் பல்கலைக்கழகத்தில் பட்டம் பெற்றார். பின்னர், அசுத்ரகானிலும் புல்கோவோ வான்காணகத்திலும் பணிபுரிந்தார்.  
பின்னர், கசான் பல்கலைக்கழக வானியலாளராக இருந்தபோது, முன்னாள் ஒருசாலைப் பணியாரான அப்பல்கலைக்கழகக் கணிதவியல் பேராசிரியரான ஏ. வி. வசீலியேவ்வின் (father of Nicolai A. Vasiliev) அறிவுரைப்படி இவர் ஜார்ஜ் பூலின் நூல்களைக் கற்றுப் புலமைபெற்றார். பின்னர் போரெத்சுகி சிறப்பு அளவையியல் சமன்பாடுகள் வாயிலாக, அளவையியல் வகைக்கெழுக் கணிதவியலை உருவாக்கினார் அதை நிகழ்தகவுக் கோட்பாட்டுக்கும் பயன்படுத்தலானார். இவ்வாறு, ஜார்ஜ் பூல், வில்லியம் சுடேன்லி எவான்சு, எர்னெசுட்டு சுரோடர் ஆகிய அளவையியலாளர், கணிதவியலாளர்களின் பணிகளை விரிவுபடுத்தி செறிவாக்கினார். இவர் போரெத்சுகி வடிவங்களுக்கான விதியையும் உருவாக்கினார். இவர் முதன்முதலாக, பின்னிகழ்வுகளுக்கும் அதைச் சார்ந்த பூலிய அறிவுச் சிந்தனைக்கும் பொது பகுப்பாய்வைத் தந்தார். இது ஆர்க்கி பிளேக்கின் பிளேக் மரபு வடிவங்களை அவர் உருவாக்குவதற்கான பின்னணி அறிதிறக் களத்தைச் சமைத்துத் தந்தது.
# கொத்தவரை - 100 (நெல்)

**கொத்தவரை - 100** (*GUAR-100*) எனப்படும் இது; 1976 ஆம் ஆண்டு அறிமுகப்படுத்தப்பட்ட, மத்தியகால நெல் வகையாகும். 130 நாட்களில் அறுவடைக்கு வரக்கூடிய இந்த நெல் இரகம், சீனியா - 31 (*Zinnia-31*) எனும் நெல் இரகத்தையும், ஐ ஆர் - 8 - 246 (*IR-8-246*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். மிதமான நீர்ப்பாசன வசதியுடனான நிலப் பகுதிகளில் நன்கு வளரத் தக்க இந்த நெற்பயிர் 110 செ. மீ (110 cm) அரை குள்ளமாகவும், தானியங்கள், மிதமான அளவில் காணப்படுகிறது. ஒரு எக்டேருக்கு சுமார் 5000 - 5500 கிலோ (*50-55 Q/ha*) மகசூல் தரவல்ல இது, குசராத் மாநிலத்தில் பெரும்பான்மையாக பயிரிடப்படுகின்றது.
# கொத்தவரை - 100 (நெல்)

## இவற்றையும் காண்க

- கொத்தவரை - 10 (நெல்)
- கொத்தவரை - 11 (நெல்)
- கொத்தவரை (தாவரம்)